
___________________________________________________________________________

Szám: 515/8/2014.

Gógánfa Község Önkormányzat

Képviselő-testületének

2014. május 7. napon megtartott

nyílt üléséről

j e g y z ő k ö n y v

Rendeletek: 
 .......2 - 3....

Határozatok:
 ......16-24......

GÓGÁNFA KÖZSÉG

P O L G Á R M E S T E R É T Ő L

( 8346 Gógánfa, Deák F. u. 23.

(/Fax: 06/87/457-122, Fax: 06/87/557-040

e-mail: polgarmester@gfakj.t-online.hu

_________________________________________________________________________

Szám: 515/8/2014.

MEGHÍVÓ

Gógánfa Község Polgármestere a 2011. évi CLXXIX. tv. 45. §-ában biztosított jogkörömben eljárva 2014. május 7. napján (szerdán) 16.00 órakor a nyílt önkormányzati képviselő-testületi ülést összehívom.

Helye: Gógánfa Önkormányzat tanácskozóterme Gógánfa, Deák F. u. 23.

Napirend: 

1./ Az Önkormányzat 2013. évi költségvetési rendelet módosítása



Előadó: Damjanovics József polgármester

2./ Beszámoló az Önkormányzat 2013. évi költségvetésének végrehajtásáról 



Előadó: Damjanovics József polgármester

3./ Beszámoló a Gógánfai Közös Önkormányzati Hivatal 2013. évi költségvetési gazdálkodásáról




Előadó: Pallér Edina jegyző megbízásából Bencze Gyöngyi aljegyző

4./ 2013. évi belső ellenőrzésről szóló beszámoló




Előadó: Pallér Edina jegyző megbízásából Bencze Gyöngyi aljegyző

5./ Gyermekek védelméről és gyámügyi igazgatásról szóló beszámoló




Előadó: Pallér Edina jegyző megbízásából Bencze Gyöngyi aljegyző

6./ Egyéb ügyek

Tisztelt Képviselő-testületi tag!

Az ülésre tisztelettel meghívom, a napirend fontossága miatt megjelenésére feltétlen számítok.

Gógánfa, 2014. április 30.











Tisztelettel:









Damjanovics József









     polgármester

Gógánfa Község Önkormányzata

8346 Gógánfa, Deák F. u. 23.

Szám: 515/8/2014.

J e g y z ő k ö n y v :

Készült: Gógánfa Község Önkormányzat Képviselő-testületének 2014. május 7-én, 16.00 órai kezdettel, Gógánfa Község Önkormányzatának tanácskozótermében megtartott nyílt üléséről.

Jelen vannak:
Damjanovics József polgármester,




Venczel József alpolgármester,




Dr. Nagy Zoltán képviselő,




Nagy Márta képviselő,




Bencze Gyöngyi aljegyző,




Tordáné Ughy Ilona jegyzőkönyvvezető

Távolmaradását bejelentette:
Nagy Róbert képviselő

A lakosság köréből nem jelent meg senki.

___________________________________________________________________________

Damjanovics József polgármester: Köszönti az ülésen megjelent képviselő társait, a jegyzőt és a jegyzőkönyvvezetőt.

A jelenléti ív alapján megállapítja, hogy az öt fő képviselő-testületi tagok közül jelen van négy fő, így az ülés határozatképes.

Javasolja, hogy a meghívóban szereplő napirendi pontok kerüljenek megtárgyalásra, mely szerint:

1./ Az Önkormányzat 2013. évi költségvetési rendelet módosítása



Előadó: Damjanovics József polgármester

2./ Beszámoló az Önkormányzat 2013. évi költségvetésének végrehajtásáról 



Előadó: Damjanovics József polgármester

3./ Beszámoló a Gógánfai Közös Önkormányzati Hivatal 2013. évi költségvetési gazdálkodásáról




Előadó: Pallér Edina jegyző megbízásából Bencze Gyöngyi aljegyző

4./ 2013. évi belső ellenőrzésről szóló beszámoló




Előadó: Pallér Edina jegyző megbízásából Bencze Gyöngyi aljegyző

5./ Gyermekek védelméről és gyámügyi igazgatásról szóló beszámoló




Előadó: Pallér Edina jegyző megbízásából Bencze Gyöngyi aljegyző

6./ Egyéb ügyek

A polgármester napirendi pontokra vonatkozó javaslatát a képviselő-testület határozathozatal – ellenszavazat és tartózkodás - nélkül egyhangúlag elfogadta.

Napirendi pontok tárgyalása:

1./ Az Önkormányzat 2013. évi költségvetési rendelet módosítása



Előadó: Damjanovics József polgármester

/Az írásos anyag a jegyzőkönyv mellékletét képezi./

Damjanovics József polgármester: a 2013. évi költségvetési rendelet alapján került végrehajtásra a tavalyi év költségvetése. A módosításra a Művelődési ház felújítása, járdaépítés, emlékmű építés miatt került sor, mivel ezek a tételek az eredeti előirányzatban nem szerepeltek.
Kérem a képviselő-testület tagjait, akik egyetértenek az Önkormányzat 2013. évi költségvetési rendeletének módosításával, kézfeltartással szavazzanak.
Gógánfa Község Önkormányzatának Képviselő-testülete egyhangúlag négy igen szavazattal - ellenszavazat és tartózkodás nélkül – a következő rendeletet alkotja:
2/2014.(V.07.) önkormányzati rendelet

Gógánfa Község Önkormányzatának Képviselő-testülete megalkotja 2/2014.(V.07.) önkormányzati rendeletét Gógánfa Község Önkormányzatának a 2013. évi költségvetéséről szóló 1/2013.(II.14.) sz. önkormányzati rendeletének módosításáról

2./ Beszámoló az Önkormányzat 2013. évi költségvetésének végrehajtásáról 



Előadó: Damjanovics József polgármester

/Az írásos anyag a jegyzőkönyv mellékletét képezi./

Damjanovics József polgármester: a 2013. évi költségvetés alapján végeztük a munkánkat, és az alapján hajtottuk végre a 2013. év költségvetési tervszámait.
Damjanovics József polgármester: amennyiben nincs hozzászólás, kérem, aki az Önkormányzat 2013. évi költségvetésének végrehajtásáról szóló beszámolóban foglaltakkal egyetért, kézfeltartással szavazzon.

Gógánfa Község Önkormányzatának Képviselő-testülete egyhangúlag négy igen szavazattal - ellenszavazat és tartózkodás nélkül – a következő rendeletet alkotja::

3/2014.(V.07.) önkormányzati rendelet

Gógánfa Község Önkormányzatának Képviselő-testülete megalkotja 3/2014.(V.07.) önkormányzati rendeletét Gógánfa Község Önkormányzata 2013. évi költségvetésének végrehajtásáról
3./ Beszámoló a Gógánfai Közös Önkormányzati Hivatal 2013. évi költségvetési gazdálkodásáról




Előadó: Pallér Edina jegyző megbízásából Bencze Gyöngyi aljegyző

/Az írásos anyag a jegyzőkönyv mellékletét képezi./

Bencze Gyöngyi jegyző: a Közös Hivatal 2013. évi költségvetésének módosítását Gógánfa Község Önkormányzata az idei év költségvetésének tárgyalásakor elfogadta. A 2013. évi gazdálkodásról szóló beszámoló készítése során a számadatokat össze kellett dolgoznunk a költségvetés módosításával. 

A beszámolóból kitűnik, hogy összességében a közös hivatal 2013. évi gazdálkodása jónak mondható, a költségvetési évet plusszal zártuk.

Damjanovics József polgármester: kérem a képviselő-testület tagjait, akik egyetértenek a Gógánfai Közös Önkormányzati Hivatal 2013. évi költségvetési beszámolójában foglaltakkal, kézfeltartással szavazzanak.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

16/2014.(V.07.)  önkormányzati határozat

Gógánfa Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetési beszámolójában foglaltakkal egyetért.

4./ 2013. évi belső ellenőrzésről szóló beszámoló




Előadó: Pallér Edina jegyző megbízásából Bencze Gyöngyi aljegyző

/Az írásos előterjesztés a jegyzőkönyv mellékletét képezi./
Damjanovics József polgármester átadta a szót Bencze Gyöngyi jegyzőnek.

Bencze Gyöngyi jegyző: a napirendi pontot azzal szeretném kiegészíteni, hogy a belső ellenőr által készített összefoglaló jelentés április végéig kell, hogy benyújtásra kerüljön a képviselő-testülethez. Ezenkívül minden egyes ellenőrzésről kap tájékoztatást a képviselő-testület. Ezekről – amennyiben szükséges - intézkedési tervek is készülnek. 

A belső ellenőrzésen kívül az összes ellenőrzésről kell hogy említést tegyünk. Így a szakmai szervezetek, módszertani ellenőrzések, a Magyar Államkincstár ellenőrzése, aki a normatíva ellenőrzéseket végzi, stb…. 

Damjanovics József polgármester: köszönöm a jegyző asszony kiegészítését. Kérem a testület tagjait, amennyiben egyetértenek a 2013. évi belső ellenőrzésről szóló beszámolóban foglaltakkal, kézfeltartással szavazzanak.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

17/2014.(V.07.)  önkormányzati határozat

Gógánfa Község Önkormányzatának Képviselő-testülete a 2013. évi belső ellenőrzésről szóló beszámolót elfogadja.
5./ Gyermekek védelméről és gyámügyi igazgatásról szóló beszámoló




Előadó: Pallér Edina jegyző megbízásából Bencze Gyöngyi aljegyző

/Az írásbeli előterjesztés a jegyzőkönyv mellékletét képezi.)

A polgármester átadta a szót Bencze Gyöngyi jegyzőnek, mint a napirendi pont előadójának.

Bencze Gyöngyi jegyző: annyi kiegészítést szeretnék tenni a napirendi ponttal kapcsolatosan, hogy a szokásos év eleji gyermekvédelmi tanácskozás, - melyen a településvezetők és az érintett szakemberek vesznek részt - eredménye a szakmai beszámoló. 

Szeretném tájékoztatni a megjelenteket Gógánfa község demográfiai mutatóiról: 0-tól – 3 éves korú gyermek 29 fő, 3-tól – 6 évesig 26 fő, 6-tól 14-ig 80 fő, 14-től – 18 évig 32, összesen 173 kiskorú gyermek él a településen. Az önkormányzat által nyújtott pénzbeli ellátások: rendszeres gyermekvédelmi kedvezményben /Erzsébet utalvány formájában/ részesült augusztusban 92 fő, novemberben 88, összesen 180 fő 1.044 e Ft összegben. Iskolakezdési segélyt 16 család 22 gyermeke kapott, ebből 13 ált. iskolás 9 fő középiskolás. Szülési támogatást 2 fő részére állapított meg a testület, Bursa Hungarica ösztöndíj 8 fő részére került megállapításra, Arany János tehetségkutató programban pedig 1 fő vett részt. Az önkormányzatot terhelő kiadás: rendsz. gyermekvédelmi kedvezmény nélkül 589 e Ft. A gyermekétkeztetés Ukkon és a Gógánfán fenntartott konyhákon keresztül történik. 
Damjanovics József polgármester: tájékoztatta a képviselő-testület tagjait, hogy csak ez év június 30-ig látja el a Sümeg-i Napfény Szociális Segítőközpont a gyermekjóléti és családsegítő feladatot, mivel Sümeg, mint gesztor önkormányzattal félévig kötöttük meg a szerződést. Sajnos 30 % állami támogatástól elestünk, mert Sümeg felmondta a társulást. Így szerződés alapján van ellátva ez a feladat. Próbálkozunk más irányba tendálódni, esetleg az is felvetődött, hogy maga a 11 település látná el a gyermekjóléti munkát saját intézményként. 
A testületet mindenképpen tájékoztatni fogom a fejleményekről.

Damjanovics József polgármester: kérem a képviselő-testület tagjait, amennyiben egyetértenek a Gyermekek védelméről és gyámügyi igazgatásról szóló beszámolóban foglaltakkal az elhangzott kiegészítésekkel együtt, kézfeltartással szavazzanak.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

18/2014.(V.07.)  önkormányzati határozat

Gógánfa Község Önkormányzatának Képviselő-testülete a Gyermekek védelméről és gyámügyi igazgatásról szóló beszámolót tudomásul veszi.

6./ Egyéb ügyek

6.1. Gógánfa-Ukk-Dabronc Általános Iskoláért Közalapítvány Kuratóriumának bővítése
Damjanovics József polgármester: a közalapítvánnyal kapcsolatosan volt egy megbeszélés. Mivel most van a tisztújítás időszaka is, ezen a megbeszélésen elhangzott, hogy az Alapítvány tagjainak létszámát szeretnék 8 főre kibővíteni. Mivel az önkormányzat alapítványa, a létszámbővítéssel egyet kell érteni a testületnek. 
Javasolnám Aranyné Karalyos Tündével /Gógánfa/ és Varga Józsefnével /Dabronc/ kibővíteni a Kuratórium tagjait. 
Bencze Gyöngyi jegyző: a közalapítvány megbeszélésének ez volt a leglényegesebb pontja, hogy tagjai létszáma bővítésre kerüljön. Véleményem szerint célszerű lenne az Alapító Okiratot is felülvizsgálni, és szinkronba hozni a jelenlegi jogszabályokkal. A közhasznúság szempontjából is megfelelővé kellene tenni az Alapító Okiratot. Át kellene gondolni azt is, hogy a Kuratórium tagjainak megújítását esetleg határozatlan ideig kellene megszabni, a jelenlegi két évvel ellentétben, mivel ez nagyon rövid idő.
Damjanovics József polgármester: kérem a képviselő-testület tagjait, amennyiben egyetértenek azzal, hogy a Gógánfa-Ukk-Dabronc Általános Iskoláért Közalapítvány Kuratóriumának tagjai Aranyné Karalyos Tündével /Gógánfa/ és Varga Józsefnével /Dabronc/ egészüljön ki, kézfeltartással szavazzanak.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

19/2014.(V.07.)  önkormányzati határozat

Gógánfa Község Önkormányzatának Képviselő-testülete a Gógánfa-Ukk-Dabronc Általános Iskoláért Közalapítvány Kuratóriumának tagjait Aranyné Karalyos Tündével /Dabronc/ és Varga Józsefnével egészíti ki.

6.2.Gógánfa községben Ravatalozó és temetőkerítés felújításáról döntés

Damjanovics József polgármester: a Ravatalozó és a temetőkerítés megvalósításáról határozatot kellene hozni. Az épület felújításának tervei folyamatban vannak, illetve a kerítés költségvetés elkészítése is folyamatos. Természetesen, ha a kész tervek, illetve költségvetések rendelkezésre állnak, a testületet tájékoztatom.
Felteszem a kérdést, aki egyetért azzal, hogy Gógánfa községben a ravatalozó, illetve a temető kerítés felújítása elkészüljön, természetesen a költségek figyelembevételével, kézfeltartással szavazzon.
Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

20/2014.(V.07.)  önkormányzati határozat

Gógánfa Község Önkormányzatának Képviselő-testülete a Ravatalozó, illetve a temetőkerítés felújítását határozza el.

6.3.Gógánfa Óvoda gyermekmosdó felújítási munkái

Damjanovics József polgármester: az óvodában a radiátorok cseréjére a közeljövőben fog sor kerülni, egy hétvégi napon, hogy a munkálatok ne zavarják az óvoda működését.
Elkészültek az óvoda vizesblokkjának felújítására vonatkozó költségvetések. Hárman adták be árajánlatukat. Az egyik cégé 3.121.946,- Ft bruttó összegű, a másik vállalkozóé 3.527.174 e Ft bruttó, a harmadik cég pedig 3.458 e Ft bruttó összegért vállalná el a munkát.
Mivel, a legkedvezőbb árajánlat a Tapolcai Gáz-COOP Kft-é, ezért javaslom, hogy az Ő ajánlatuk legyen elfogadva. Annál is inkább, mivel több beruházást is ők végeznek a településen, és munkájukkal meg vagyunk elégedve.
A fenti információk birtokában kérem a képviselő-testület tagjait, akik egyetértenek azzal, hogy a Gógánfai Óvoda gyermekmosdó felújítási munkáit a tapolcai székhelyű GÁZ-COOP Kft. végezze el bruttó 3.121.946,- Ft vállalási összegért, kézfeltartással szavazzanak.
Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

21/2014.(V.07.)  önkormányzati határozat

Gógánfa Község Önkormányzatának Képviselő-testülete a Gógánfai Óvoda gyermekmosdó felújítási munkáinak kivitelezésével a tapolcai székhelyű GÁZ-COOP Kft-t bízza meg.
A kivitelező ajánlatát bruttó 3.121.946,- Ft összegben fogadja el.
A képviselő-testület felhatalmazza a polgármestert, hogy a tapolcai GÁZ-COOP Kft-vel a vállalkozói szerződést kösse meg.

Felelős:
Damjanovics József polgármester

Határidő:
2014. május 31.

6.4. Szennyvízberuházás kivitelezéséhez hitelfelvételről döntés
Damjanovics József polgármester: nekünk olyan határozatunk igaz, hogy van, hogy a beruházás önerő biztosításához hitelt veszünk fel, de a bank kér egy olyan felhatalmazást, hogy a testület a polgármestert hatalmazza meg, a hitelfelvétellel kapcsolatos szerződés aláírására.
Ennek valóban semmi akadálya, erről kellene döntenünk. HATÁROZAT MINTA????

Nagy Márta képviselő: a beruházás önerő része remélem, hogy csak Gógánfára vonatkozik, tehát semminemű olyan hitel felvételi kötelezettséget nem vállalunk, amely esetleg egyéb más települések dolgához tartozna.
Damjanovics József polgármester: éppen ezt beszéltük a jegyző asszonnyal is, hogy a határozathozatal előtt kellene látni a komplett anyagot, hogy ezzel kiküszöböljük annak lehetőségét, hogy Gógánfa más település részére vesz fel hitelt.

A hitelfelvétel az egész projektre szól. Mi van abban az eset, ha egy bizonyos önkormányzat nem tud fizetni, akkor a másik önkormányzaton behajthatják?
A másik dolog Sümeg kérdése. Köztudott, hogy a szennyvíztisztító telep felújítása helyileg Sümegen valósul meg. Mivel Sümeg nem tagja a Marcal Völgye Szennyvízcsatorna Építő Viziközmű Társulatnak, aki a hitelt felveszi, ezért a legutolsó koordinációs megbeszélésen kértük Sümeg polgármesterét, hogy tárgyalja meg az Ő testületük is ezt a témát, annál is inkább, mivel nekünk biztosítékra van szükségünk, hogy azt a 30 m Ft-ot, amit Sümegnek kell felvenni, azt valóban Sümeg város vegye fel.
Dr. Nagy Zoltán képviselő: és arról nem lehet nyilatkozatni, hogy a hitelfelvétellel kapcsolatos meghatalmazást csakis Gógánfát érintően tesszük?
Nagy Márta képviselő: ez egy hitelszerződés lesz, ami a társulat részére köttetik meg. A polgármesterek ennek az aláírói, de ez nem azt jelenti, hogy külön-külön működik községenként a hitelfelvétel. Tehát ha mi teszünk egy nyilatkozatot, hogy csak Gógánfát érintően írja alá a polgármester a hitelszerződést, ez akkor is az egész ügyre vonatkozik.

A 30 m Ft Sümeg része, ezt is hitelből szeretnék finanszírozni?
Damjanovics József polgármester: igen hitelből. Már téma volt több megbeszélésen is, hogy Sümeg Város a DRV-től kap évente eszközhasználatért 30 m Ft-ot. Ennek az 50 %-át, azaz: 15 m Ft-ot ebben az évben, a másik 50 %-ot pedig jövőre rendezné Sümeg város. 

Mi kértük, hogy akkor legyen kötve egy olyan szerződés, hogy ezeket az összegeket a Marcal Völgye Vizitársulatnak utalja egyből a DRV., és a Marcalvölgye Szennyvíztársulat legyen a kedvezményezett. De sajnos ez a variáció nem kivitelezhető.
A Társulat tagjai (6 fő) egyöntetűen abban maradtunk, amíg nincs testületi határozat Sümeg részéről és megnyugtató biztosíték, addig mi Sümeg részére nem veszünk fel hitelt.
El kell még mondanom, ha felvesszük a hitelt, annak biztosítéka az LTP. A Marcalvölgye VT. részéről küldött kimutatást alapján Gógánfa vonatkozásában – jelenleg amennyien kötöttek szerződést a lakosság részéről, és ha a fizetés is rendszerességgel történik – az 50 millió forint Gógánfára eső hitelt betakarja.
Dr. Nagy Zoltán képviselő: véleményem szerint a holnapi koordináció eredményének függvényében hozza meg a testület a döntését.
Bencze Gyöngyi jegyző: azért is fontos, hogy a beruházás teljes körű anyagát megismerjük, mert az önkormányzatok kötelezettségvállalásainak vannak korlátai. Kormányzati engedély kell az éven túli kötelezettségekhez. Én a polgármesterek helyében felvetném a koordináción a DRV-s engedményezési szerződést. 
Damjanovics József polgármester összegezve az elhangzottakat, javasolta a képviselő-testületnek, amennyiben a hitelszerződés tartalmilag nem okoz hátrányt Gógánfának, hatalmazzák Őt fel a hitelszerződés aláírására. Kérte, aki javaslatával egyetért, kézfeltartással szavazzon.
/Nagy Márta képviselő tartózkodott a szavazás alól./

Gógánfa Község Önkormányzatának Képviselő-testülete 3 igen szavazatta, egy tartózkodással meghozta az alábbi határozatot:

22/2014.(V.07.)  önkormányzati határozat

Gógánfa Község Önkormányzatának Képviselő-testülete a szennyvízberuházás megvalósítása céljából felhatalmazza a polgármestert, hogy a beruházás teljes körű anyaga ismeretének birtokában a hitelszerződést aláírja.
6.5. A közpark vizesblokkjának megvalósítása 

Damjanovics József polgármester: a LEADER-en keresztül valósult meg a közpark vizesblokkjának kiépítése. A projekt elszámolása is megtörtént, mindent rendben találtak, két héten belül fogják utalni a pénzt.
6.6. A Tiszta és Virágos Veszprém Megyéért versenyfelhívásra jelentkezés
Damjanovics József polgármester: a Veszprém Megyei Önkormányzat az idei évben is felhívást tett közzé a Tiszta és Virágos Veszprém Megyeért cím elnyeréséért. Javaslom, hogy az idei évben is nevezzen a versenyre önkormányzatunk.

Kérem aki javaslatommal egyetért, kézfeltartással szavazzon.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

23/2014.(V.07.)  önkormányzati határozat
Gógánfa Község Önkormányzatának Képviselő-testülete A Tiszta és Virágos Veszprém Megyéért cím elnyerésére pályázatot nyújt be a Veszprém Megyei Önkormányzathoz
6.7. Rendőrségi fórum megtartása
Damjanovics József polgármester: ebben az évben is két alkalommal kell rendőrségi fórumot tartanunk. Az első félévben tartandó fórum időpontját - ha a testület tagjainak is megfelel – leegyeztetem a rendőrséggel.

/A képviselő-testület határozathozatal nélkül egyetértett a polgármester javaslatával./

6.8. Gógánfai óvodás- és iskoláskorú gyermekek kiránduláson való részvételéhez támogatás
Damjanovics József polgármester javasolta, hogy a gógánfai óvodás és iskolás korú gyermekeket a testület 1.000,- Ft/fő összeggel támogassa óvodai, illetve iskolai kirándulás alkalmával. 

Kérte, aki a javaslattal egyetért, kézfeltartással szavazzon.

Gógánfa Község Önkormányzatának Képviselő-testülete 4 igen szavazattal – ellenszavazat és tartózkodás nélkül meghozta az alábbi határozatot:

24/2014.(V.07.)  önkormányzati határozat
Gógánfa Község Önkormányzatának Képviselő-testülete a gógánfai óvodás- és iskoláskorú gyermekeket óvodai, illetve iskolai kiránduláson való részvételük alkalmából 1.000,- Ft/fő összegű támogatásban részesíti.

Felelős:

Határidő:
6.9. Gógánfai Egyházközség kérelme a gógánfai kisbusz igénybevétele iránt

Damjanovics József polgármester: a gógánfai Egyházközség megkeresett, hogy a gógánfai gyerekek négy napos egyházi táborozásához az önkormányzati kisbuszt adjuk oda.

A képviselő-testület határozathozatal nélkül egyhangúlag támogatta a polgármester javaslatát.

6.10. Rendezvények, egyebek
Damjanovics József polgármester: az Anyák napi rendezvény most vasárnap 15. órakor lesz Gógánfán a Művelődési házban. A hagyományokhoz híven az idén is a legidősebb, illetve a legfiatalabb édesanya lenne külön felköszöntve.

Június 8-án (vasárnap) lenne a gyermek- és sportnap főzőversennyel egybekötve. Szintén, ahogy minden évben szoktuk, az idén is kuponokat kapna minden gyermek.

A főzőverseny alkalmából szintén 2-2 kg húst kap minden csapat. Ezen a napon érkeznek vendégek Szilágyzoványból is a testvértelepülésről. 
A szennyvízberuházás ünnepélyes átadására előreláthatólag augusztus 19-én kerül sor. Az útfelújítást a kivitelezést végző céggel holnap a koordináción a számok birtokában megbeszéljük.
Damjanovics József polgármester: szeretném megbeszélni a testülettel, hogy az egyik önkormányzati helyiséget bérlőnél minden 2. hónapban elég magas a vízfogyasztás. Közel 40 e Ft összegű számla került kiállításra. Megállapodtunk a bérlővel, hogy az összeget kifizeti, és azt betudjuk bérleti díj formájában.
Több napirend nem lévén a polgármester az ülést 17 óra 45 perckor bezárta.

K.m.f.

Damjanovics József

